AlexejDobrolubov/national_council_slovak_2010 huggingface dataset:
35. schôdza NR SR - 9.deň - A. dopoludnia
Dátum: 2025-06-10
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

12. Ďakujem veľmi pekne za vaše faktické poznámky. Poslanec Grendel hovoril o tom, že súčasná vláda neplní svoje sľuby. Samozrejme, že neplní a však ich ani nikdy neplnila. Oni sa len potrebujú na niekoho vyhovárať. Že minister Kamenický hovoril ako bude znižovať deficit Slovenska o 1 % ročne, alebo ako si v programovom vyhlásení vlády napísali, že budú znižovať deficit Slovenska o 0,5 % ročne a výsledky hovoria jasne. 5,2 % deficit, 5,3 % deficit a 5,0 % deficit, ktorý je plánovaný v tomto roku, čiže 5,2 v 2023, 5,3 v ´24 a 5,0 v ´25. Čiže toto vám povie aj každé dieťa v 1. ročníku základnej školy, že čo znamená 5 - 1 a ako to vyzerá, keby sa to znižovalo tempom 1 % a ako by vyzeralo, keby sa to znižovalo aspoň tempom 0,5 %. Čiže šliapu si po jazyku, samozrejme, absolútne klamú celý národ a iba sa vyhovárajú na predchádzajúce vlády. Ďakujem pani poslankyni Marcinkovej, aj pánovi poslancovi Pollákovi, máte pravdu, daň z finančných transakcií úplne zaklincovala slovenskú ekonomiku. Nič sa nedeje, žiadne investície neprichádzajú, všetci len odchádzajú. 33 % zahraničných firiem hovorí, že keby vedeli, ako bude vládnuť súčasná vláda, nikdy by na Slovensko neprišli. 3 % firiem zahraničných hovoria, že sú na Slovensku ako-tak spokojné. 97 % firiem hovorí, že by odišli, alebo vyčkávajú, čo sa stane, 97 %. Ja neviem, možno tie 3 % sú ešte tie, ktoré participujú na vašich zákazkách smeráckych, ale vám hovorím, že absolútne všetci hodnotia, že súčasná ekonomika ide do kolien, zatiaľ čo oni majú dvojnásobné platy, doživotné renty, neobmedzené odmeny a na ľudí uvalili konsolidáciu. Áno, oni sa správajú ako rodičia, ktorí zadlžujú svoje deti a peniaze prepíjajú v krčmách a míňajú na automatoch. Kupujú si drahé luxusné veci, ale na ľudí a na budúcnosť kašlú.
35. schôdza NR SR - 9.deň - A. dopoludnia
Dátum: 2025-06-10
Poslanec: Jakab, Július (SLOVENSKO)
Druh vystúpenia: Vystúpenie v rozprave

2-3 Ja už ani neviem, akože pre mňa je to také zaujímavé, lebo aspoň sa dozvedám o tých režimoch, hej, ako funguje to, že Uzbekistan má prezident, ktorý má vedúcu úlohu a potom sú tam politické strany, ktoré mu drukujú a tak ďalej. S týmto prezidentom je to vraj lepšie. Ale pozrime sa na tú ekonomiku. Akože fakt sa čudujem, lebo fakt sa čudujem, že minister financií dokáže toto znášať, že donekonečna aj tie Blahove výmysly a výmysly Roberta Fica. A ja potom hovorím, že táto správa nie je o pokroku. Keby ten názov nebol definovaný, že sa tak musí volať, tak sa tak nevolá, pretože to je úpadok, ktorý nasleduje aj najbližšie roky. A keď oni budú takto bačovať, ako je v tejto správe a ako som vám tu podrobne vysvetľoval, a ako je to aj s tým deficitom, zadlžením, úrokovými sadzbami, so všetkým, tak možno túto správu predložia ešte tak jedenkrát budúci rok. No a potom ju už nepredložia, lebo potom môžu akurát tak zhasnúť na tom Slovensku. Pán minister financií, ťaháte nás do čiernej diery. Môžete sa vyhovárať na predchádzajúcu vládu, lebo nič iné nemáte. Nič iné nemáte. Môžete hovoriť o tom, aké spory, dlhy, hrubé, čisté, hocičo, keď si chcete naliať skutočné pravdivé víno a skutočnú pravdu chcete poznať, tak musíte povedať úplne celú pravdu, že ste totálne zlyhali, že sa porovnávate s ďaleko lepšou vládou, ako ste vy sami, že to nezvládate, že míňate ako po nebohom, rekordne zadlžujete krajinu, že taký dlh, ako vyrábate, nevyrobil ani Matovič, ani Heger, ani Ódor, že to je vlastné rozhodnutie vás samých, aby ste míňali a plienili Slovenskú republiku, zatiaľ čo sa vyhovárate na všetkých ostatných. Takže to je správa o pokroku, ktorá je správou o úpadku Slovenskej republiky a o tom, že Slovenská republika smeruje nenávratnou cestou k bankrotu, ktorému asistuje minister Kamenický so svojimi opatreniami, o ktorých si myslel, že ho dostanú na vyššie miesta, ale v skutočnosti zničí ekonomiku, zničí firmy, ľudia prídu o prácu a nebudú mať z čoho žiť.
35. schôdza NR SR - 8.deň - A. dopoludnia
Dátum: 2025-06-06
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

123. Ďakujem veľmi pekne za vystúpenie, Marián, lebo hľadal si v tom materiáli, kde teda tá vláda mohla tak ušetriť na sebe a kde ušetrila na sebe a povedzme si pravdu, môžeš hľadať, koľko chceš, to nenájdeš. Tak ako si ani ty nenašiel v tom materiáli. A ja teda poviem, že považujem za ohromnú drzosť, že v určitých momentoch sa tam pán minister smial. Pán minister, my sa smejeme na vás, ako vediete ten rezort, ako vediete túto krajinu. A tak ako hovoril, správne hovoril pán poslanec Viskupič, o forme liečenia, lebo vy ste hovorili, že nejaké rozvrátené financie, ako vy idete šetriť a znižovať dlhy a neviem čo, tak tá vaša forma liečenia nášho rozpočtu a hospodárenia krajiny je taká, viete, že prikladáte pijavice, skúmate kukurice, tam robíte rituálne chaotické tance okolo svojho transakčného ohňa a ničíte túto krajinu, hej? To sú tie vaše metódy, hej, také tie liečiteľské, také šamanské, také felčiarske. Toto je to, čo súčasná vláda robí. Oni nevedia hospodáriť a ťahajú nás do jednej čiernej diery a ťahajú nás do Ruska, čo je v podstate to podobné, však lebo na východe nič nie je, som kedysi počul. Takže máš pravdu. Máš pravdu, pán poslanec Viskupič, táto správa, to nie je správa o pokroku. Veď to keby nebol nariadený ten názov, že sa to tak má volať, tak sa to volá správa o úpadku, lebo v tej správe nie je nič, čo by hovorilo o nejakom pokroku krajiny. Každá jedna stať hovorí o úpadku, či rozpočet je rozbitý, alebo dlh narastá, alebo ľudia sú ošklbaní a ožobračení. Ja tam nevidím žiadne pozitívum v tej správe, žiadnu nádej do budúcna, žiadny stanovený míľnik. Všetko, čím sa súčasná vláda osočovala a ohradzovala, ako to bude robiť, tak nič z toho neplatí, robí to úplne naopak. To sú takí sociálni demokrati, ktorí ľuďom iba berú, ale nič im nedávajú.
35. schôdza NR SR - 4.deň - A. dopoludnia
Dátum: 2025-05-30
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

77. Ďakujem za faktické poznámky. Opoziční kolegovia, úplne sa o tom zhodneme. To čo spravil Mažgút, je absolútna hanba. A donebavolajúca hanba je, že premiér to nedokáže ani odsúdiť. Nedokáže to odsúdiť! Ale o to viac budeme v opozícii – aj ja sám – o to viac budem vytrvalejší a budem vysvetľovať ľuďom, že súčasná vláda má skončiť, pretože toto je totálna hanba pred celým svetom. Čo sa týka pána Lučanského, pán Lučanský, vy ste sám povedali, aký bol dôvod toho jedného... jedenkrát keď ste niekoho zaskočil. Zdravotné dôvody. A teraz ja vám poviem, že aký je dôvod toho, že tu sedím ja. Ja som stál tam vzadu, kde vaši kolegovia koaliční zo SMER-u sa medzi sebou bavili, že Andrej Danko nemá spravodajcu k rušeniu transakčnej dane pre živnostníkov a pre firmy do 100-tisíc a že tu nie je nikto z finančného výboru, kto by si tu sadol, a že ten bod prepadne. Oni nevedeli, že ich počujem, a nevedeli, že, možno im nedošlo, že ja som z finančného výboru a že tento zákon sem prídem zachrániť, aby sme o ňom mohli debatovať a hlasovať v utorok. Tak to je, taká je pravda, že v tej koalícii sa proste navzájom žeriete, pán Lučanský. A že poďme zrušiť transakčnú daň? Toto je prvý krok. A poďme ju zrušiť vcelku! Môže sa im to nepáčiť, koľko chce. Môže Kameničký útočiť na Danka, koľko chce. Môžete sa tam navzájom žrať, koľko chcete, ale v konečnom dôsledku je ekonomika, ktorá drží túto krajinu a ktorá drží ľudí nad vodou, aby boli zamestnaní, aby mali platy, lebo momentálne sme tam, že najväčšie daňové zaťaženie spomedzi všetkých okolitých krajín je na Slovensku, najvyššia cena práce je na Slovensku, ale ľudia majú najnižšie priemerné mzdy. A to je veľmi zlé, pretože tie firmy vedia počítať do desať a vedia si spočítať, že pôjdu podnikať do inej krajiny, kde ich to vyjde lacnejšie, a budú mať väčšie zisky. A my ich vyháňame preč a ľudí pripravujeme o prácu! A potom schválite kurzarbeity, aby ste svoje problémy riešili dotáciami, a to je chyba, pán Lučanský.
39. schôdza NR SR - 8.deň - A. dopoludnia
Dátum: 2025-09-19
Poslanec: Jurík, Beáta (PS)
Druh vystúpenia: Vystúpenie s faktickou poznámkou

138. Ďakujem za slovo. Ja úplne súhlasím, že je toľko vecí, o ktorých by sme sa mohli baviť a ktorými by sme mohli zlepšiť fungovanie, ktoré tu máme v parlamente, ale nie, tento návrh ich jednoducho neobsahuje. Ale dozvedeli sme sa, že teda toto nie je finálna verzia, pretože bude opäť otvorená tá pracovná skupina a že sem prídu ďalšie pozmeňujúce návrh, pretože nielenže niektoré strany sa teraz zobudili, aj keď doteraz teda neparticipovali na tejto práci, ale ďalšie strany majú nejaké iné požiadavky, dozvedela som sa, že nejaké politické požiadavky. No tak ja som veľmi zvedavá. Len presne tento nedorobok je úplným príkladom toho, že ako tu nefungujeme a že ani sám proste nevyrieši to, čo sú vlastne reálne problémy tohto parlamentu. A bolo vy krásne, keby zrovna aspoň ten návrh zákon na zmenu rokovacieho poriadku dodržal nejaké princípy a postupy a že by tu napríklad, a to fakt nechcem veľa, ale že by sa koalícia zhodla predtým než niečo predloží na finálnom znení a nieže potom sem príde s nejakými pozmeňujúcimi návrhmi. A to, že zhodnúť sa s opozíciou, tak to už ani nevravím. Takže, ako som už povedala, tento návrh zákona je len dôkazom toho, ako veľmi potrebujeme zmeny, ale nie tie, ktoré on sám obsahuje. Ďakujem.
39. schôdza NR SR - 8.deň - A. dopoludnia
Dátum: 2025-09-19
Poslanec: Jurík, Beáta (PS)
Druh vystúpenia: Vystúpenie s faktickou poznámkou

42. Ďakujem za slovo. Pán minister, so všetkou úctou a rešpektom, to, čo bolo, prosím vás, ten úvod, to kto vám písal alebo poslal? Lebo ja som mala pocit, že vy čítate nejakú tlačovú správu opozície, lebo to, čo ste tu predniesli, vraj my ohrozujeme právny štát a demokratické zriadenie a konáme v rozpore s právom Európskej únie a nepoznáme európsku judikatúru a štandardy, chceme vyviesť Slovensko z EÚ, to snáď nemyslíte vážne, pán minister. Toto povie človek, ktorý nám sem priniesol novelu Trestného zákona, ktorá bola tak jasne v rozpore s právom EÚ, že ste ju museli päťkrát opravovať, aj to ste nevedeli ako a stále ju máte zle, pretože stále prebiehajú diskusie s Komisiou. Človek, ktorý sem priniesol novelu ústavy, na ktorú opäť upozorňujú aj európske inštitúcie, pretože ňou zavádzate spôsob, ako sa vyhnúť základnému princípu fungovania práva EÚ a vôbec systému Európskej únie, a síce prednosť práva EÚ pred vnútorným právom a vytvárate tak možnosť de facto nebyť jej súčasťou, človek, ktorého kolegovia zo strany takmer denne kydajú na našich partnerov, nazývajú nemeckého kancelára führerom, hovoria o bruselskom diktáte, možnosti vystúpiť z EÚ, chodia na výlety do Moskvy a bežne, bežne tu predkladajú návrhy zákonov, ktoré sú jasne v rozpore s právom EÚ, a zo strany, ktorá o pár týždňov už nebude súčasťou Európskych sociálnych demokratov, pretože tí už nie so ochotní čakať, kedy vy konečne prestanete rozvracať právny štát a demokratické zriadenie na Slovensku a odvracať sa od Európskej únie. Ja neviem, pán minister, ale toto sa mi snáď, ten úvod, iba sníval. Ale s jednou vecou musím súhlasiť, povedali ste, že niekto tu má arogantný prístup k verejnej moci, no to veru máte v tejto koalícii a vo vláde. Ďakujem.
39. schôdza NR SR - 6.deň - B. popoludní
Dátum: 2025-09-17
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Ďakujem za slovo. Ja budem veľmi vecná a začnem začiatkom. Pani kolegyňa, vy ste hovorili, že už počas rozpravy o skrátenom legislatívnom konaní sme sa vyjadrovali aj k meritu návrhu, tak ak to tak bolo, tak si myslím, že tu predsedajúci mali na to upozorniť, ale často sú práve tie dôvody na skrátené legislatívne konanie aj v súvise s tým, že čo je vlastne obsahom samotného návrhu, takže ak sa niekto opakuje, tak nehnevajte sa, niekedy to proste tak je. Ale naivný hlupák by si mohol už vtedy myslieť, že už tradične tú rozpravu neuseknete. Tak možno niekto hovoril k meritu, aj kvôli tomu, že sme veľmi dobre vedeli, že čo, čo idete robiť. Ja by som si ale hlavne želala, aby ste vy rešpektovali zákon a tie dôvody, ktoré sú na skrátené legislatívne konanie, a to sa vám ani v tomto ďalšom prípade nepodarilo. Len dve krátke poznámky k tomu, čo ste hovorili. Prvá sa týka očkovania a vecí súvisiacich s pandémiou covid. Ja tiež dúfam, že sa to vyšetrí, ale zatiaľ ste minuli peniaze len na výplaty pána Kotlára a 350-tisíc na jeho mikroskop a zatiaľ nič nevieme. Ale viete, čo by som navrhla? Aby spoluzodpovednosť napríklad za tie nepoužitý vakcíny alebo rúška a všetok materiál niesli aj ľudia, ktorí hecovali proti očkovaniu a vôbec proti ochrane pred touto pandémiou. Druhá vec, hovorili ste o vojenskom materiáli, ktorý odišiel na Ukrajinu. V mnohom s bývalou vládou nesúhlasím, ale skutočne som rada, že na rozdiel od vás pomohla nášmu napadnutému susedovi, ale v tých vašich číslach, ktoré ste uvádzali, tak chýbajú zmienky o tom, že koľko materiálu nám za to poskytli spojenci, koľko miliónov eur sme dostali ako preplatené z európskeho mierového nástroja a koľko napríklad nám drží ako rukojemníka váš priateľ Viktor Orbán. A na záver k tomu tresku. No, že zrovna niekto zo strany, ktorá mala nulový volebný program, ale za to bilbordy plné klamstiev, hovorí o osemde... ===== ...koľko materiálu nám za to poskytli spojenci, koľko miliónov eur sme dostali ako preplatené z Európskeho mierového nástroja a koľko napríklad nám drží ako rukojemníka váš priateľ Viktor Orbán a na záver k tomu tresku. No že zrovna niekto zo strany, ktorá mala nulový volebný program, ale za to billboardy plné klamstiev hovorí o 80-tich stranách ekonomického programu, že je prd. No tak nehnevajte sa, ale niečo tu skutočne smrdí a nie je to tento program ... (Prerušenie vystúpenia časomerom.)
39. schôdza NR SR - 6.deň - B. popoludní
Dátum: 2025-09-17
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Ďakujem za slovo, pán podpredseda. Julo, ja ťa vždy rada počúvam, lebo sa vo svojich rozpravách opieraš o dáta a fakty a nie o nejaké dojmy, názory, lži, ako sme zvyknutí z tej druhej strany. Ale v jednej veci s tebou musím nesúhlasiť tentokrát, lebo ty si medzi tými zbytočnými výdavkami spomínal aj doživotnú rentu pre premiéra. A vieš čo, ja si myslím, ak je doživotná renta pre Roberta Fica cena za to, že už konečne odíde z politiky, ako sľúbil ešte v roku 2009, tak ja si myslím, že toto je, toto je niečo, čo by sme asi všetci chceli zaplatiť. Ďakujem.
39. schôdza NR SR - 6.deň - B. popoludní
Dátum: 2025-09-17
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Ďakujem za slovo. Štefan, ty si na začiatku hovoril o drahom stláčaní gombíkov, tak ja si myslím, že ľudia na Slovensku si skutočne zaslúžia vedieť, koľko ich stojí alebo stoja vlastne poslanci koalície a či by sa na nich nedalo ušetriť, pretože vy na jednej strane posielate ľudí do práce aj cez sviatky, ale kedy konečne začnú chodiť do práce poslanci a poslankyne koalície. Napríklad na výbory, kde vraj majú podľa predsedu klubu SMER prebiehať plodné diskusie. No ja sa priznám, že som sa až zľakla keď to povedal. A keď už teda do práce prídu, tak za čo ich platia. Za to stláčanie gombíkov? Veď ani najbližšie dni nehlasujeme. A pripomenula by som aj tie tri mesiace plateného voľna, ktoré ste si zariadili, pretože ste sa tu hádali o funkciách a kvôli vašim hádkam ste stáli daňových poplatníkov tejto krajiny 1,3 mil. eur za tri mesiace voľna. Jediné, čo skutočne konsolidujete je rozprava, demokracia a základné princípy parlamentného režimu. To je to, čo viete konsolidovať. Ale inak nič. A ľudia to vidia páni. Včera vám to ukázali v desiatkach-tisíc na námestiach, no a dnes vás prišli pozdraviť ešte aj policajti, hasiči a zbor väzenskej a justičnej stráže. A ja chápem, že niektorí ste ich radšej obišli, ale už si konečne uvedomte, že nie ľudia v tejto krajine sú vaši zamestnanci, ale že vy ste zamestnanci tých ľudí. A za prácu sa platí a keď nepracujete, tak si ju nezaslúžite. Tak začnite konečne konsolidovať v prvom rade na sebe. Ďakujem.
39. schôdza NR SR - 3.deň - A. dopoludnia
Dátum: 2025-09-11
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Ďakujem za slovo. No, Jani, ako si aj povedala, je skutočne fascinujúce sledovať to dianie, ktoré tu nastalo ohľadom tohto zákona, na ktoré ste teda narážala aj ty, lebo my tu máme návrh zákona, ktorý teda aj podľa slov pána predsedu Najvyššieho kontrolného úradu nebol zlý, ale už vlastne pred rozpravou sa vyjadril k tomu, že ale máme tu pozmeňujúci návrh, ktorý nie je že nie je zlý, ale on je že hrozný a absolútne všetko mení a môže spôsobiť skutočne veľký problém. Pán spravodajca, ktorý je teda aj predkladateľom tohto pozmeňujúceho návrhu, ho odôvodnil tak, že je dobrý. No, tak asi je tu nejaký problém, pretože potom, čo sa tu všetko strhlo, že vlastne všetci v panike začali utekať buď k pánovi predsedovi Najvyššieho kontrolného úradu, začali sa tu dohadovať, lebo mne nevadí sa, ale očividne to vyzerá tak, že niekto sem prišiel zase nejakou, nazvem to tak, trafikou, neinformoval svojich koaličných partnerov, pretože pán minister životného prostredia išiel rýchlo tam to volať ohľadom toho pozmeňujúceho návrhu. Pridal sa k pánovi predsedovi Najvyššieho kontrolného úradu aj pán poslanec za SMER Hazucha, ktorý si myslím, že má dostatočné skúsenosti v tom, aby teda videl, že či to je dobré alebo zlé, ale očividne tiež o tom nevedel a vôbec celá tá panika, ktorá tu nastala, svedčí o tom, že ste očividne neboli dohodnutí a to vážne tu ideme takýmto spôsobom schvaľovať nejaký zákon? Však to to je to je absolútne neprijateľné a ja teda ďakujem pani kolegyni, že sa spoločne teda aj s kolegom Sabom venuje tejto téme, že prečo 500 000 ľudí na Slovensku stále nemá prístup ku vode, ku základnému ľudskému právu a že sa snažíte teda nájsť aj konkrétne riešenia, na rozdiel od toho, čo tu momentálne prebieha. Ďakujem.
39. schôdza NR SR - 1.deň - B. popoludní
Dátum: 2025-09-09
Poslanec: Jurík, Beáta (PS)
Druh vystúpenia: Vystúpenie s faktickou poznámkou

Ďakujem za slovo. Ja som už predtým zniesla nejaké pripomienky alebo teda položila také otázky a pán podpredseda, vy ste sa tomu nejako vyhli, tak ak dovolíte, tak by som ich opäť položila a dúfam, že mi odpoviete. Lebo keď, keďže ja som nebola tiež v tej pracovnej skupine, pretože to u nás mala delegované pani poslankyňa Plaváková, tak neviem, niektorým veciam skutočne nerozumiem. Napríklad som stále nepochopila napriek tomu, že ste vystupovali aj vy aj ďalší kolegovia, že prečo teda idete skracovať možnosti vystúpenia na tých pätnásť minút. Čo toto reálne prinesie tu do tohto pléna. Ako to vyrieši kvalitu tých vystúpení. Vy ste povedali takú vetu, že pán Dostál, že by mal prísť na to, že čo urobiť s obštrukciou. Ale veď, pán podpredseda, obštrukcia je legitímny nástroj opozície. My sa tu nemáme dohadovať na tom, že ako ideme obmedziť alebo redukovať možnosti obštrukcie. Pokiaľ takáto možnosť obštrukcie existuje v rokovacom poriadku, tak jednoducho bez ohľadu na to, že kto je na strane koalície a na strane opozície, tak jednoducho sa to má využívať. Proste na to to je. A nehovoriac o tom, že teda vy hovoríte o obštrukcii, ale potom, keď obštruujete tie výbory, tak zrazu je to akože okej. Stále som sa nedozvedela, že na Hodine otázok čo s tými ministrami, ktorí pravidelne majú vyžrebované otázky a zrovna v tie dni, keď ich majú vyžrebované, tak vtedy sa sem nedostavia. A my všetci sme tu ľudia a vieme pochopiť, že majú zahraničné pracovné cesty a podobne, ale ja by som si želala, aby to neboli stále tí istí, aby sa tu vyhovárali alebo teda vždy sú to zrovna tí, ktorí majú vyžrebované otázky, ktorí sa nachádzajú niekde inde ani nevieme, že kde, nie je tam žiadne odôvodnenie ani nič. Včera sme boli spolu na výbore pre obranu a bezpečnosť a ďalšiu otázku sme tam otvorili toho nefungovania tohto parlamentu. A síce, že predseda výboru nemá možnosť nejakým spôsobom namietať pridelenie bodov predsedovi. Prečo toto napríklad nerieši...(Prerušenie vystúpenia časomerom.)
39. schôdza NR SR - 1.deň - B. popoludní
Dátum: 2025-09-09
Poslanec: Jurík, Beáta (PS)
Druh vystúpenia: Vystúpenie s faktickou poznámkou

203. Ďakujem za slovo, pán predsedajúci. Ja by som sa chcela vyjadriť k dvom veciam, ktoré spomínal aj pán kolega Dostál, a síce k tomu skráteniu doby na 15 minút a tiež potom ku konsolidovanému zneniu, ktoré teda máme dostávať. Ja ako som už spomínala, tak ma mrzí, že vlastne tento návrh zákona absolútne nerieši tie problémy v praxi, ktoré tu skutočne máme a ktoré blokujú prácu, ale naviac ešte skutočne obmedzuje tých ľudí, ktorí chcú pracovať. A síce ľudí z opozície, pretože, ako spomínal aj pán poslanec Hlina, tak jednoducho sú tu ľudia, ktorí chcú proste svojim... ===== Vlastne tento návrh zákona absolútne nerieši tie problémy v praxi, ktoré tu skutočne máme a ktoré blokujú prácu, ale naviac ešte skutočne obmedzuje tých ľudí, ktorí chcú pracovať. A síce ľudí z opozície, pretože ako spomínal aj pán poslanec Hlina, tak jednoducho sú tu ľudia, ktorí chcú proste svojim voličom, voličkám sprostredkovať buď svoje zákony alebo sa vyjadriť teda k zákonom iným, ale obmedzuje to aj tých ľudí z koalície a sedáva tu tak zhodou náhod sú to asi zase tí istí, 4-5 poslancov napríklad zo strany SMER, ktorí sem chodia poctivo a počúvajú tie veci a možno im to niečo dáva, lebo keby nie, tak by asi odišli, keby ich to nezaujímalo. Tak proste ja sa stále pýtam sama seba, že ako ste prišli na to, že idete z dvadsiatich minút niečo obmedziť na pätnásť a čo to vlastne prinesie. Prinesie to väčšiu kvalitu tej diskusie? No nie. A ja by som si skutočne želala, aby sa tá diskusia odohrávala v prvom rade na výboroch, aby teda boli skutočne otvárané, aby sme tam riešili aj všetky chyby, ktoré chcete opravovať v návrhu zákona, alebo vôbec ten obsah tých zákonov, či už opozičných, alebo koaličných. Lebo tam by sa to malo robiť a tam sa to nerobí. A veľmi rýchlo, čo sa týka konsolidovaného znenia zákonov. Možno si pamätáte, keď sme schvaľovali návrh zákona o mimovládkach, tak to bol taký strašný koláč psíka a mačičky, lebo tu bolo, neviem koľko, neviem koľko stranových pozmeňovákov, že ja som si vypýtala od pána predsedu Národnej rady konsolidované znenie a on to vtedy mlčky odignoroval a teraz to tu máme, čo je dobrá vec, ale keď ho aj dostaneme, tak kedy sa budeme k tomu vyjadrovať, ak vy zrušíte tretie čítanie. Kedy sa vyjadríme k tomu šalátu, čo nám tu pristane a v ktorom určite budú chyby a vidíme to napríklad aj na... (Prerušenie vystúpenia časomerom.)
12. schôdza NR SR - 14.deň - A. dopoludnia
Dátum: 2024-05-10
Poslanec: Jaurová, Zora (PS)
Druh vystúpenia: Vystúpenie s faktickou poznámkou

148. Ďakujem, pán predsedajúci, no musím povedať, že aj ja som sa za posledných 25 minút cítila troška jak v 50-tych rokoch. Som rada, že teda Národná rada nám takto evokuje rôzne historické obdobia, ale podľa mňa tá debata by tu mala byť naozaj o niečom inom a na to všetko, čo pani poslankyňa Kramplová hovorila, asi veľmi ťažko reagovať. Tak ja by som ju len chcela upozorniť, že možno nemá celkom dobré informácie, čo sa týka napríklad nadácie Milana Šimečku, lebo spájať túto nadáciu napríklad s predsedom Progresívneho Slovenska, to je asi také, ako keby ste vnukovi Andreja Bagara vyčítali dotácie, ktoré dostalo Divadlo Andreja Bagara. Tam je asi taká súvislosť, tak možno, keď si pripravujete tieto komunistické prejavy, tak možno si treba len troška overiť fakty. Ďakujem pekne.